ভাগাড় কাণ্ডের জেরে রাজ্যজুড়ে আতঙ্ক ছড়িয়েছে। তদন্তে কলকাতা-সহ জেলার বিভিন্ন প্রান্তে বেশ কিছু হোটেলের নামও উঠে এসেছে। ওইসব হোটেলে ভাগাড়ের পচা মাংস সরবরাহ করা হতো বলে অভিযোগও উঠেছে। ইতিমধ্যে ঘটনায় গ্রেফতারও করা হয়েছে বেশ কয়েকজনকে। এরই মধ্যে পূর্ব বর্ধমানে মেমারি থেকে উদ্ধার হল খাঁচাবন্দি বেশ কয়েকটি কুকুর। এলাকাবাসীদের অভিযোগ, হোটেলে পাচার করা হচ্ছিল কুকুরগুলিকে।

এই বিষয়ে অন্যান্য খবর

ভোট মিটতেই ফিরল পচা মাংসের আতঙ্ক! রহস্যময় টেম্পো আটকাতেই পর্দাফাঁস
পচা মাংস-ভাগাড় কাণ্ডে যে ৫ প্রশ্নের উত্তর আমরা কখনও পাব না


রাজ্যের অন্যান্য জেলার মতো ভাগাড় কাণ্ডের রেশ গিয়ে পড়েছে বর্ধমান জেলাতেও। অভিযোগ, মেমারির কলানবগ্রাম এলাকায় শনিবার গভীর রাতে একটি গাড়িতে করে বেশ কয়েকটি কুকুরকে নিয়ে যাওয়া হচ্ছিল। বিষয়টি প্রথমে স্থানীয় কয়েকজন যুবকের নজরে আসে। কুকুরগুলিকে খাঁচায় বন্দি করে রাখা ছিল ওই গাড়িতে।
দেখুন ভিডিও—
 

ওই যুবকদের তৎপরতায় কুকুর বোঝাই গাড়িটিকে থামানো হয়। বেগতিক বুঝে চম্পট দেয় গাড়ির লোকজন। স্থানীয় বাসিন্দাদের দাবি, রাস্তা থেকে কুকুরগুলিকে ধরে পাচার করা হচ্ছিল। তাঁদের আরও অভিযোগ, গাড়িটির মধ্যে একটি নামী খাবারের দোকানের স্টিকার মারা রয়েছে।
ঘটনার সঠিক তদন্তের দাবিতে সরব হয়ছেন এলাকার বাসিন্দারা। এখনও পর্যন্ত কাউকে গ্রেফতার করা হয়নি এই ঘটনায়। তদন্ত শুরু করেছে মেমারি থানার পুলিশ।